En nu 10-årig dreng blev i perioden august 2014 - januar 2016 krænket af en 43-årig mand. Manden med bopæl i Hjørring blev ved Retten i Hjørring tirsdag eftermiddag dømt for at have fastholdt drengen og for at have befølt intime områder på drengen samt kysset ham på munden. Der faldt dom i overensstemmelse med anklageskriftet. Han fik et års ubetinget fængsel, og derudover må han ikke modtage besøg af børn under 18 år, der ikke er ledsaget af en voksen. - Manden nægtede sig skyldig i de fleste anklager, men han erkendte, at drengen har overnattet hos ham, samt at han har kysset ham på munden, fortæller anklager ved Nordjyllands Politi Karina Skou. Den 43-årige mand er arbejdsløs, og børn fra området kigger ofte forbi ham, ligesom de også engang imellem overnatter hos ham. Det forklarer anklager Karina Skou fra Nordjyllands Politi. Den 10-årige dreng kender manden gennem sin far. Nordjyllands Politi blev klar over forholdene, da drengen fortroede sig til sin mor. Da dommen faldt, ankede den 43-årige med det samme.

Opsummering:
Ved Retten i Hjørring blev en 43-årig mand tirsdag dømt for blufærdighedskrænkelse og for overgreb mod en 10-årig dreng.